

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 44/27.02.2020**

**privind aprobarea cantitatii si pretului de valorificare a masei**

**lemnoase, parte din productia anului 2020, provenită din fondul**

**forestier administrat de Ocolul Silvic Satu Mare**

Consiliul Local al Municipiului Satu Mare întrunit în şedinţa ordinară din data de 27.02.2020,

Analizând proiectul de hotărâre înregistrat sub nr. 10319/20.02.2020, referatul de aprobare al primarului municipiului Satu Mare, înregistrat sub nr. 10317/20.02.2020 în calitate de iniţiator, raportul de specialitate comun al Serviciul Fond Funciar și Legile Proprietății și Direcției economice, înregistrat sub nr. 10315/20.02.2020, avizele comisiilor de specialitate ale Consiliului Local Satu Mare.

Având în vedere solicitarea Ocolului Silvic Satu Mare nr. 716/12.02.2020 înregistrată sub nr. 8762/13.02.2020 la Primăria municipiului Satu Mare.

În baza prevederilor art. 1 lit (q), art 4 alin (1), art. 6, art. 12, art. 20 alin (5), (6) și (7) precum si ale art. 45 alin (1),(12) și (13) din Regulamentului de valorificare a masei lemnoase din fondul forestier proprietate publică aprobat prin H.G. nr. 715/05.10.2017, cu modificările şi completările ulterioare.

În conformitate cu prevederile art. 59 din Legea nr. 46/2008, Codul Silvic, republicat cu modificările şi completările ulterioare,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. ( 2 ) lit. c), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare.

Adoptă prezenta,

**HOTĂRÂRE:**

**Art.1**. Se aprobă recoltarea pentru anul de producție 2020 a unui volum de masă lemnoasă de 1597 mc. din fondul forestier proprietate publică a municipiului Satu Mare, administrat de Ocolul Silvic Satu Mare.

**Art.2.** Se aprobă prețurile de valorificare a masei lemnoase parte din producția anului 2020, prevăzută la art. 1, stabilite în condiții de piață, natura produsului, conform anexei nr. 1 care face parte integrantă din prezenta hotărâre.

**Art.3**. Se aprobă recoltarea masei lemnoase provenită din rărituri ca lemn fasonat, partizi identificate în anexa nr. 2 care face parte integrantă din prezenta hotărâre.

**Art.4**. Se aprobă vânzarea directă a masei lemnoase, sortiment lemn de foc si lemn CR, pe specii, conform anexei nr. 3 care face parte integrantă din prezenta hotărâre.

**Art.5**. Cu ducerea la îndeplinire a prezentei se încredinţează Primarul municipiului Satu Mare, Serviciul Fond Funciar și Legile Proprietății, Direcţia Economică din cadrul Aparatului de Specialitate al Primarului și Ocolul Silvic Satu Mare.

**Art.6**. Prezenta hotărâre se comunică, prin intermediul Secretarului general, în termenul prevăzut de lege: Primarului municipiului Satu Mare, Instituţiei Prefectului judeţului Satu Mare, Ocolului Silvic Satu Mare, Serviciul Fond Funciar și Legile Proprietății, Direcţiei Economice din cadrul Aparatului de Specialitate al Primarului.

**Președinte de ședință, Contrasemnează**

**Albu Adrian Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit.g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale